rejauldu/bengali-wikipedia huggingface dataset:
১৩ রজব হলো ইসলামি বর্ষপঞ্জির সপ্তম মাসের (রজব) ত্রয়োদশ দিন।  প্রচলিত চন্দ্র হিজরি বর্ষপঞ্জিতে, এই দিনটি বছরের ১৯০তম দিন।   জন্ম  থাম্ব| ১৩ই রজব, শিয়াদের প্রথম ইমাম আলী ইবনে আবি তালিবের জন্মদিন, উদযাপনের দিন। ইমাম আলীর মাজার, ১ মে ২০১৫ (১৩ রজব ১৪৩৬ হিজরি)।   হিজরতের ২৩ বছর আগে — আলী ইবনে আবি তালিব, শিয়াদের প্রথম ইমাম, ইসলামের চতুর্থ খলিফা, বিশ্ব ধর্ম ইসলামের প্রতিষ্ঠাতা মুহাম্মদের হিজরতের ২৩ বছর আগে, হাতির বছরের ৩০ তম বছর পরে (১৩ সেপ্টেম্বর ৬০১) জন্মগ্রহণ করেন   ১৩৪৪ হিজরি — আবদুল করিম মুসাভি আরদেবিলি, একজন ইরানি সংস্কারবাদী রাজনীতিবিদ এবং দ্বাদশ শিয়া মার্জা (২৮ জানুয়ারি ১৯২৬)   ১৩৪৮ হিঃ - সৈয়দ মোহাম্মদ আলী রওজাতি, শিয়া গ্রন্থপঞ্জিকার এবং অনুবাদক (১৫ ডিসেম্বর ১৯২৯)    মৃত্যু    ২৭৯ হিজরি – মোহাম্মদ ইবনে ঈসা তিরমিজি, একজন ফার্সি ইসলামি পণ্ডিত এবং হাদিস সংগ্রাহক (৯ অক্টোবর ৮৯২)   ১৩২৭ হিজরি – শেখ ফজলুল্লাহ নূরী, একজন বিশিষ্ট শিয়া মুসলিম পণ্ডিত এবং তাত্ত্বিক (৩১ জুলাই ১৯০৯)   ১৪৩৫ হিজরি – মোহাম্মদ বাকের শিরাজি, একজন ইরানী দ্বাদশ শিয়া মারজা (১৩ মে ২০১৪)    ছুটির দিন এবং পালন    রজব মাসের আইয়ামুল বিজের শুরু   ইরানে তিন দিনের ইসলামি অনুষ্ঠান ইতিকাফের সূচনা   আলি ইবনে আবি তালিবের জন্ম উপলক্ষ, ইরানে, পাকিস্তান, মৌরিতানিয়া, সোমালিয়া এবং সুদানে পালিত পিতৃ দিবস   আরো দেখুন    ১৯ রমজান  ২১ রমজান  ২৩ রমজান   তথ্যসূত্র   বিষয়শ্রেণী:ইসলামি বর্ষপঞ্জির দিন বিষয়শ্রেণী:হিজরি তারিখ
ম্যালকম শাবাজ মসজিদ পূর্বে মসজিদ নং ৭ নামে পরিচিত, হচ্ছে যুক্তরাষ্ট্রের নিউইয়র্কের হার্লেমে অবস্থিত একটি সুন্নি মুসলিমদের মসজিদ। এটি পূর্বে নেশনস অফ ইসলাম মসজিদ ছিল। ‌ম্যালকম এক্স ১৯৬৪ সালে সুন্নি ইসলাম ছেড়ে যাওয়ার আগ পর্যন্ত এখানে কাজ করেছেন।  ইতিহাস  ১৯৪৬ সালে হারলেম ওয়াইএমসিএ-তে মুসলিম জাতির ৭নং মসজিদ  হিসাবে খোলা হয়। এটি লেনক্স অ্যাভিনিউয়ের দক্ষিণ-পশ্চিম কোণে ১০২- ১১৬ তম স্ট্রিট (ম্যানহাটন) এর লেনক্স ক্যাসিনো এ স্থানান্তরিত করা হয়। ১৯৫৪ সালে যখন ম্যালকমকে এলিজাহ মুহাম্মদ  মন্ত্রী হিসেবে মনোনীত করেছিল তখন এটি একটি স্টোরফ্রন্ট গির্জা ছিল। ম্যালকম এক্স যখন ১৯৬৪ সালে এলিজা মুহাম্মদ থেকে বিচ্ছিন্ন হয় তখন তিনি মুসলিম মসজিদ ইনক নামে একটি সুন্নি মুসলিমদের জন্য মসজিদ নির্মাণ শুরু করেন।সেই মসজিদের উত্তরসূরি হল হার্লেমের ১৩০ ওয়েস্ট ১১৩তম স্ট্রিটে অবস্থিত ইসলামি ব্রাদারহুড ইনকর্পোরেটেডের মসজিদ।"From Abyssinia to Zion," by David Dunlap (p. 136)  ১৯৬৪ সালের জানুয়ারিতে এলিজাহ মুহাম্মদ ম্যালকমকে বরখাস্ত করেন। মুহাম্মদ জেমস রাসেল ম্যাকগ্রেগর ৭নং মসজিদের নতুন মন্ত্রী হিসাবে উন্নীত করেন।  ম্যালকম এক্সের হত্যার পর ১৯৬৫ সালে বোমা হামলায় ৭নং মসজিদটি ধ্বংস হয়ে যায় যার কারণে নেশন অফ ইসলামের  ১০৬ পশ্চিম ১২৭ রাস্তায় মসজিদটি সরিয়ে নিতে বাধ্য হয়।মসজিদের ভবন সাবাথ ব্রাউন দ্বারা নতুনভাবে নকশা করা হয়েছিল এবং ১৯৭৬ সালে ম্যালকম এক্স-এর স্মৃতি ও অবদানকে সম্মান জানাতে মসজিদটির নামকরণ করা হয় ম্যালকম শাবাজ মসজিদ বা মসজিদ ম্যালকম শাবাজ।   মসজিদটি ১৯৭২ হারলেম মসজিদের ঘটনার পটভূমি।  আরও দেখুন   আমেরিকার মসজিদের তালিকা  মার্কিন যুক্তরাষ্ট্রের মসজিদের তালিকা  তথ্যসূত্র  বিষয়শ্রেণী: ইসলামি স্থাপত্য বিষয়শ্রেণী:নিউ ইয়র্ক সিটির মসজিদ বিষয়শ্রেণী:মার্কিন যুক্তরাষ্ট্রের সুন্নি মসজিদ বহিঃসংযোগ  বিষয়শ্রেণী:২০শ শতাব্দীর মসজিদ বিষয়শ্রেণী:গম্বুজসহ মসজিদ বিষয়শ্রেণী:১৯৪৬-এ সম্পন্ন মসজিদ বিষয়শ্রেণী:২০শ শতাব্দীর মার্কিন যুক্তরাষ্ট্রের মসজিদ
thumb|right|upright|ফালনামায় আদম ও হাওয়াকে এদন উদ্যান থেকে বের করে দেওয়া হচ্ছে ফার্সি শব্দ ফালনামা (ফার্সি: فالنامه) দুই ধরণের গ্রন্থভিত্তিক ভবিষ্যদ্বাণীকে (Book-based fortune-telling) নির্দেশ করে, যা ঐতিহাসিকভাবে ইরান, তুরস্ক এবং ভারতে প্রচলিত ছিল। কোরআনের শেষাংশে নির্দিষ্ট অংশকে ভবিষ্যৎ বলা হতো যা ফালনামা গঠন করতো। ষোড়শ শতাব্দীতে, ভিন্ন পদ্ধতির ফালনামা পাণ্ডুলিপি চালু হয়; ব্যক্তিগণ শুদ্ধিকরণের আচার পালন করে বইয়ের যেকোনো পৃষ্ঠা খুলে রাখতেন এবং তার সঙ্গে থাকা চিত্রকর্ম ও পাঠ্যাংশের আলোকে নিজের ভাগ্য ব্যাখ্যা করতেন।  মাত্র কয়েকটি চিত্রিত ফালনামা বর্তমানে বিদ্যমান। এগুলো ধনী পৃষ্ঠপোষকদের জন্য তৈরি করা হত এবং সেই সময়ের অন্যান্য বইয়ের তুলনায় এগুলো আকারে অস্বাভাবিকভাবে বড় ছিল। এসব চিত্রকর্মে স্পষ্ট, সুন্দরভাবে অঙ্কিত ঐতিহাসিক ও পৌরাণিক ব্যক্তিত্বের পাশাপাশি আব্রাহামীয় ধর্মের সাথে সম্পর্কিত ঘটনা ও বিভিন্ন চরিত্র চিত্রিত হয়েছে।   তথ্যসূত্র   বিষয়শ্রেণী:১৬শ শতাব্দীর বই বিষয়শ্রেণী:১৭শ শতাব্দীর বই বিষয়শ্রেণী:প্রারম্ভিক আধুনিক সাহিত্য বিষয়শ্রেণী:অলৌকিক কথনের জন্য ব্যবহৃত বস্তু বিষয়শ্রেণী:তুর্কি ভাষার বই বিষয়শ্রেণী:ফার্সি সাহিত্য বিষয়শ্রেণী:মুহাম্মাদের সাংস্কৃতিক চিত্রায়ণ বিষয়শ্রেণী:ভারতীয় বই
থাম্ব|টেলিযোগাযোগের জন্য টাওয়ারে ব্যবহৃত বিভিন্ন ধরনের মাইক্রোওয়েভ ডিশ অ্যান্টেনা অণুতরঙ্গ বা মাইক্রোওয়েভ () দ্বারা সে সকল তাড়িতচৌম্বক বিকিরণ নির্দেশ করা হয় যাদের তরঙ্গদৈর্ঘ্য ন্যূনতম ১ মিলিমিটার হতে সর্বোচ্চ ১ মিটার পর্যন্ত।Pozar, David M. (1993). Microwave Engineering Addison–Wesley Publishing Company. . এদের কম্পাঙ্ক ৩০০ মেগাহার্জ (তরঙ্গদৈর্ঘ্য ১ মিটার) হতে ৩০০ গিগাহার্জ (তরঙ্গদৈর্ঘ্য ১ মিলিমিটার) এর মধ্যে সীমাবদ্ধ। মাইক্রোওয়েভ শব্দে 'মাইক্রো-' উপসর্গটি মাইক্রোমিটার পাল্লার দৈর্ঘ্যবিশিষ্ট তরঙ্গ বোঝায় না এবং অণুতরঙ্গ শব্দে 'অণু-' উপসর্গটি আণবিক আকৃতির তরঙ্গ প্রকাশ করে না, বরং উভয়ক্ষেত্রেই সাধারণ অর্থে 'ক্ষুদ্র তরঙ্গ' প্রকাশ করে, কারণ 'মাইক্রোওয়েভ' দ্বারা সংজ্ঞায়িত তরঙ্গগুলোর দৈর্ঘ্য সাধারণ বেতার সম্প্রচারে ব্যবহৃত তরঙ্গের দৈর্ঘাপেক্ষা ক্ষুদ্রতর।  উচ্চ ক্ষমতাসম্পন্ন মাইক্রোওয়েভের উৎস হিসেবে বিশেষ নির্বাত-নল (ভ্যাক্যুয়াম টিউব) ব্যবহৃত হয়। নিয়ন্ত্রক তড়িৎ বা চৌম্বক ক্ষেত্রের দ্বারা প্রভাবিত ইলেক্ট্রন কে শূন্যস্থানে প্রবাহ ঘটিয়ে মাইক্রোওয়েভ সৃষ্টি করা হয়। তাতে আরও থাকে ম্যাগণেট্রন (মাইক্রোওয়েভ ওভেনে ব্যবহৃত), ক্লাইস্ট্রন, চল-তরঙ্গ নল (traveling-wave tube বা TWT) এবং জাইরোট্রন।  অল্প ক্ষমতাসম্পন্ন মাইক্রোওয়েভের উৎস হিসেবে ফিল্ড ইফেক্ট ট্রানজিস্টর (কম কম্পাঙ্কের ক্ষেত্রে), টানেল ডায়োড, গান ডায়োড (Gunn diode), ইমপ্যাট ডায়োড (IMPATT diode) ইত্যাদি ব্যবহার করা হয়।  সকল উষ্ণ বস্তু হতে কিছু মাইক্রোওয়েভ কৃষ্ণবস্তু বিকিরণ (black-body radiation) নির্গত হয়, যার পরিমাণ বস্তুর তাপমাত্রার উপর নির্ভরশীল। এজন্য আবহবিদ্যায় দূরপাল্লার মাইক্রোওয়েভ পরিমাপক যন্ত্র ব্যবহার করে কোন বস্তু বা পৃষ্ঠের তাপমাত্রা মাপা হয়। নক্ষত্র হতে বিকিরিত দুর্বল মাইক্রোওয়েভ তরঙ্গ বিশ্লেষণ করে তাদের গঠন সম্পর্কে ধারণা লাভ করা যায়। মহাজাগতিক অণুতরঙ্গ পটভূমি বিকিরণ (cosmic microwave background radiation, সংক্ষেপে CMBR) বিশ্লেষণ করে মহাবিশ্বের উৎপত্তি সংক্রান্ত মহা বিস্ফোরণ তত্ত্বের অনেক তথ্য পাওয়া যায়।   প্রকারভেদ  অণুতরঙ্গ কম্পাঙ্ককে (Microwave frequency) ৩টি শ্রেণীতে ভাগ করা যায় ৷ যথা :-  অতি উচ্চ কম্পাঙ্ক (Ultra High Frequency, সংক্ষেপে UHF)  অধি উচ্চ কম্পাঙ্ক (Super High Frequency, সংক্ষেপে SHF)  অত্যন্ত উচ্চ কম্পাঙ্ক (Extremly High Frequency, সংক্ষেপে EHF)  অণুতরঙ্গকে দুই ভাগে ভাগ করা যায় ৷ যথা:  পার্থিব অণুতরঙ্গ (টেরেস্ট্রিয়াল মাইক্রোওয়েভ)  উপগ্রহ অণুতরঙ্গ (স্যাটেলাইট মাইক্রোওয়েভ)   ব্যবহার   সেলুলার যোগাযোগ  ডিশ টিভির সঙ্কেত বহনে  ওয়াই ম্যাক্স (WiMax) যোগাযোগ ব্যবস্থায়  বৈশ্বিক অবস্থান ব্যবস্থায় (জিপিএস GPS)  আবহাওয়া পর্যবেক্ষণে তথ্য ও যোগাযোগ প্রযুক্তি by মো.আব্দুল মান্নান মন্ডল ও অণুপম হালদার   তথ্যসূত্র   বিষয়শ্রেণী:তড়িৎ ও ইলেকট্রনিক প্রকৌশল বিষয়শ্রেণী:তড়িচ্চুম্বকীয় বিকিরণ বিষয়শ্রেণী:টেলিফোনি বিষয়শ্রেণী:তড়িচ্চুম্বকীয় বর্ণালী বিষয়শ্রেণী:বেতার প্রযুক্তি
কৈবল্যধাম রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলার আকবর শাহ থানায় অবস্থিত একটি রেলওয়ে স্টেশন।  ইতিহাস ১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। চট্টগ্রাম-কুমিল্লা লাইনের স্টেশন হিসেবে কৈবল্যধাম রেলওয়ে স্টেশন তৈরি করা হয়।  পরিষেবা কৈবল্যধাম রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো: সূবর্ণ এক্সপ্রেস পাহাড়িকা এক্সপ্রেস মহানগর প্রভাতী\গোধুলী এক্সপ্রেস উদয়ন এক্সপ্রেস মেঘনা এক্সপ্রেস মহানগর এক্সপ্রেস তূর্ণা এক্সপ্রেস বিজয় এক্সপ্রেস সোনার বাংলা এক্সপ্রেস ময়মনসিংহ এক্সপ্রেস কর্ণফুলী এক্সপ্রেস ঢাকা\চট্টগ্রাম মেইল সাগরিকা এক্সপ্রেস  চট্টলা এক্সপ্রেস লাকসাম কমিউটার জালালাবাদ এক্সপ্রেস ও লোকাল ট্রেন।  তথ্যসূত্র  বিষয়শ্রেণী:চট্টগ্রামের রেলওয়ে স্টেশন
ডান|থাম্ব|250x250পিক্সেল|ওকোর দৃশ্য ওকো ( এউস্কারা: Oko ) হলো উত্তর ইস্বানের নাবারা প্রদেশ এবং স্বায়ত্তশাসিত অঞ্চলের একটি শহর এবং পৌরসভা।   ২০২৩ খ্রিষ্টাব্দের হিসেব অনুযায়ী ওকোতে ৬৬ জন বাসিন্দা ছিলেন বলে অনুমান করা হ​য়। "Localities in Oco (Navarre Province, Spain) - Population Statistics, Charts, Map, Location, Weather and Web Information". www.citypopulation.de. Retrieved 2024-11-08.  ওকোয় উষ্ণ ঋতু তিন মাস স্থায়ী হয় ৩০ জ্যৈষ্ঠ থেকে ২৯ ভাদ্র পর্যন্ত, আর শীতল ঋতু সাড়ে তিন মাস স্থায়ী হয় ৩০ কার্তিক থেকে ১৯ ফাগুন পর্যন্ত।    তথ্যসূত্র
আবুল হাশেম খান বলতে বোঝাতে পারে:   আবুল হাশেম খান (বীর প্রতীক) –বীর প্রতীক খেতাবপ্রাপ্ত বাংলাদেশের স্বাধীনতা যুদ্ধের মুক্তিযোদ্ধা।  আবুল হাশেম খান (কুমিল্লার রাজনীতিবিদ) –বাংলাদেশের মুক্তিযোদ্ধা ও কুমিল্লা-৫ আসনের সংসদ সদস্য।  আবুল হাশেম খান (সাহিত্যিক) –বাংলা একাডেমি সাহিত্য পুরস্কার বিজয়ী বাংলা ঔপন্যাসিক।   আরও দেখুন    আবুল হাশেম (দ্ব্যর্থতা নিরসন) –দ্ব্যর্থতা নিরসন পাতা।  আবুল হাসেম (দ্ব্যর্থতা নিরসন) –দ্ব্যর্থতা নিরসন পাতা।  মোহাম্মদ আবুল হাশেম –বাংলাদেশের কুমিল্লা জেলার রাজনীতিবিদ ও মুক্তিযুদ্ধা যিনি একুশে পদক-এ ভূষিত হন।  মোহাম্মদ আবুল হাসেম, বীর বিক্রম খেতাব প্রাপ্ত মুক্তিযোদ্ধা।
থাম্ব|300x300পিক্সেল| জামিয়াত-ই-নেসভান-ই ভাতানখার বোর্ড অফ গভর্নরস, দেশপ্রেমিক মহিলাদের সংগঠন, তেহরান, ১৯২২-১৯৩৩। জামিয়াত-ই নেসভান-ই বতনখাহ (   যার অর্থ " ইরানের দেশপ্রেমিক মহিলা লীগ " বা " দেশপ্রেমিক নারীদের সমাজ ") (১৯২২ – ১৯৩৩), পারস্যের সাংবিধানিক বিপ্লবের পর গঠিত ইরানের নারী অধিকার আন্দোলনের অন্যতম সক্রিয় সংগঠন।Sanasarian, Eliz. The Women's Rights Movements in Iran, Praeger, New York: 1982, . সোসাইটিটি ১৯২২ সালে জামায়াত-এ-তারাক্কি-ই নেসওয়ান নামে প্রতিষ্ঠিত হয়েছিল। মেয়েদের জন্য প্রতিষ্ঠিত রাজ্য বিদ্যালয়ের ৫ নম্বর স্কুলের পরিচালক মোহতারাম এস্কান্দারি এ সংগটন প্রতিষ্ঠা করেন। তিনি নূর-ওল-হোদা মঙ্গনেহ, মাস্তুরে আফশার এবং অন্যান্য নারী অধিকার কর্মীদের  বিপ্লবের ফলাফল দেখে হতাশ হয়েছিলেন।  উদ্দেশ্য জামিয়াত-ই নেসভান-ই বতনখাহর উদ্দেশ্য ছিল :  ইসলামের আইন ও আচার-অনুষ্ঠানের প্রতি ক্রমাগত শ্রদ্ধার জোর দেয়া। যেমন বিবাহ, আকিকা, ঈদ উৎসব, রমজান পালন, তালাক, লিয়ান, যিহার, আভিভাকত্ব ইত্যাদি।  মেয়েদের শিক্ষা ও নৈতিক লালনপালনকে উৎসাহিত করা। যেমন শিক্ষা ও জীবনের সব ক্ষেত্রে নর-নারীর সমান অধিকার প্রয়োগ করা।  জাতীয় শিল্পকে উৎসাহিত করা। কেননা জাতীয় শিল্পের মাধ্যমে দেশ অর্থনৈতিকভাবে সমৃদ্ধ হয।  প্রাপ্তবয়স্ক মহিলাদের মধ্যে সাক্ষরতা ছড়িয়ে দেওয়া। যাতে কোন নারী নিরক্ষর না থাকে।  এতিম মেয়েদের যত্ন প্রদান করা। এটা নারীশিশুকে রক্ষার অন্যতম পথ।  দরিদ্র মহিলাদের জন্য হাসপাতাল চালু করা। কেননা তারা অর্থ ও চিকিৎসার অভাবে মৃত্যুবরণ করে।  জাতীয় শিল্প বিকাশের মাধ্যম হিসেবে সমবায়কে সংগঠিত করা এবং  যুদ্ধের সময় দেশের রক্ষাকর্তাদের বস্তুগত ও নৈতিক সমর্থন দেওয়া।  "জামিয়াত-ই নেসভান-ই বতনখাহ" এই অঞ্চলের নারীদের সাথে সম্পর্ক স্থাপনের সবচেয়ে গুরুত্বপূর্ণ রেকর্ডকৃত প্রচেষ্টায়" অবদান রেখেছে।   জামিয়াত-ই নেসভান-ই বতনখাহ বক্তৃতা এবং প্রচারণা চালায়। ১৯৩২ সালে, এটি তেহরানে প্রাচ্য মহিলা কংগ্রেসের আয়োজন করে।  জামিয়াত-ই নেসভান-ই বতনখাহ  ১৯২২ সাল থেকে গুরুত্বপূর্ণ নারী জার্নাল, নোসভান ভাতানখাহ [ দেশপ্রেমিক নারী ] প্রকাশ করেছে।    প্রতিষ্ঠাতা তেহরানে এই নারী সংগঠন “জামিয়াত-ই নেসভান-ই বতনখাহ” প্রতিষ্ঠার পিছনে যাদের অবদান সর্বাগ্রে তাদের মধ্যে মাস্তুরে আফশার, মোহতারাম এস্কান্দারি এবং নূর-ওল-হোদা মঙ্গেনেহ। তাদের কয়েকজনের পরিচয় হলো-  মোহতারাম এস্কান্দারি যিনি জমিয়তে-ই-তরক্কি-ই নেসওয়ারে প্রধান প্রতিষ্ঠাতা এবং মেয়েদের জন্য রাজ্য বিদ্যালয়ের ৫ নম্বর স্কুলের পরিচালক ছিলেন।  মাস্তুরে আফশার (ফার্সি: مستوره افشار; ১৮৯৮, উর্মিয়া, পশ্চিম আজারবাইজান - মৃত্যু ১৯৫১, তেহরানে), ছিলেন একজন ইরানি বুদ্ধিজীবী এবং ইরানে নারী অধিকার আন্দোলনের অন্যতম অগ্রণী ব্যক্তিত্ব। তিনি এ সংগঠনটির অন্যতম প্রতিষ্ঠাতা্ সদস্য।  নূর-ওল-হোদা মঙ্গেনেহ (জন্ম ১৯০০২, মৃত্যুর তারিখ অজানা), একজন ইরানি বুদ্ধিজীবী এবং ইরানে নারী অধিকার আন্দোলনের অগ্রণী ব্যক্তিত্ব ছিলেন।   আরও দেখুন    ইরানের সাংবিধানিক বিপ্লব  নারী স্বাধীনতা সমিতি  ইরানে নারী আন্দোলন  মোখদারত ভাতান সমিতি  ইরানি নারীরা  সাংবিধানিক বিপ্লবের সমিতি   তথ্যসূত্র   বিষয়শ্রেণী:ইরানে নারী অধিকার আন্দোলন বিষয়শ্রেণী:ইরানের নারীবাদী সংগঠন
{{তথ্যছক সংবাদপত্র | name = সানডে অবজারভার | logo = Sunday Observer.jpg | image =  | type = সাপ্তাহিক পত্রিকা | format = ব্রডশীট | owners =অ্যাসোসিয়েটেড নিউজপেপারস অফ সিলন লিমিটেড | editor =  | foundation =  | political =  | language = ইংরেজি | publishing_country = শ্রীলংকা | headquarters = ৩৫, ডি.আর. উইজেবর্দেনা মাওয়াথা, কলম্বো ১০, শ্রীলঙ্কা  | circulation = ১৭৫,০০০ (ফেব্রু ২০১২) | sister newspapers = ডেইলি নিউজডিনামিনাসিলুমিনা থিনাকরণ' | ISSN =  | oclc =  | website = sundayobserver.lk }}সানডে অবজারভার হল শ্রীলঙ্কার একটি সাপ্তাহিক ইংরেজি ভাষার সংবাদপত্র, যা রবিবারে প্রকাশিত হয়। দ্য সানডে অবজারভার এবং এর সহযোগী সংবাদপত্র ডেইলি নিউজ, দিনামিনা, সিলুমিনা এবং থিনাকরন সরকারী মালিকানাধীন কর্পোরেশন সিলন লিমিটেড (লেক হাউস) এর অ্যাসোসিয়েটেড নিউজপেপার দ্বারা প্রকাশিত হয়। ১৯২৮ সালে কাগজটি বর্তমান বিন্যাস ধারণ করে কিন্তু এটি প্রতিষ্ঠিত হয়েছিল ১৮৩৪ সালে যখন শ্রীলঙ্কা ব্রিটিশ শাসনের অধীনে ছিল। এটি সরকারি গেজেট'' ছাড়াও প্রচারিত শ্রীলঙ্কার প্রাচীনতম সংবাদপত্র।    বর্তমান সম্পাদক হলেন ধরিশা বাস্তিয়ানস।    ইতিহাস    আরো দেখুন    শ্রীলঙ্কার সংবাদপত্রের তালিকা   তথ্যসূত্র    বহিঃসংযোগ    লেক হাউস হল অ্যাসোসিয়েটেড নিউজপেপারস অফ সিলন লিমিটেডের অফিসিয়াল ওয়েবসাইট বিষয়শ্রেণী:শ্রীলঙ্কার ইংরেজি ভাষার সংবাদপত্র বিষয়শ্রেণী:শ্রীলঙ্কার রবিবারের সংবাদপত্র বিষয়শ্রেণী:১৮৩৪-এ প্রতিষ্ঠিত প্রকাশনা বিষয়শ্রেণী:সিলন লিমিটেডের সহযোগী সংবাদপত্র
ট্রান্সনিস্ট্রিয়া ( ;) আনুষ্ঠানিকভাবে প্রিডনেস্ট্রোভীয় মলদোভীয় প্রজাতন্ত্র (পিএমআর), ডিনিস্টার নদী এবং ইউক্রেনীয় সীমান্তের মধ্যে জমির সংকীর্ণ অংশে একটি বিচ্ছিন্ন রাষ্ট্র। তবে আন্তর্জাতিকভাবে এটি মলদোভার অংশ হিসাবেই স্বীকৃত। এর রাজধানী এবং বৃহত্তম শহর হলো তিরাসপোল। ট্রান্সনিস্ট্রিয়াকে কেবলমাত্র তিনটি স্বীকৃত অচেনা বিচ্ছিন্ন রাজ্য দ্বারা স্বীকৃত করা হয়েছে, সেগুলো হলো: আবখাজিয়া, আর্টসখ এবং দক্ষিণ ওশেতিয়া। ট্রান্সনিস্ট্রিয়াকে মলদোভা প্রজাতন্ত্র ট্রান্সনিস্ট্রিয়া স্বায়ত্তশাসিত আঞ্চলিক ইউনিট হিসেবে বিশেষ আইনি মর্যাদা (রোমানীয়: Unitatea teritorială autonomă cu statut juridic special Transnistria) বা Stînga Nistrului ("ডিনিস্টার এর বাম তীর") হিসাবে মনোনীত করেছে।  এই অঞ্চলের উৎপত্তি মলদোভীয় স্বায়ত্তশাসিত সোভিয়েত সমাজতান্ত্রিক প্রজাতন্ত্র থেকে পাওয়া যায় যা ইউক্রেনীয় এসএসআরের মধ্যে ১৯২৪ সালে গঠিত হয়েছিল। দ্বিতীয় বিশ্বযুদ্ধের সময়, সোভিয়েত ইউনিয়ন মলদোভীয় এসএসআর-এর কিছু অংশ নিয়েছিল, যা পরবর্তিতে বিলীন হয়ে গিয়েছিল এবং ১৯৪০ সালে মলদোভীয় সোভিয়েত সমাজতান্ত্রিক প্রজাতন্ত্র গঠনের জন্য রোমানিয়ার বেসারাবিয়া রাজ্যের অংশ হয়। এই অঞ্চলের বর্তমান ইতিহাস সোভিয়েত ইউনিয়নের ভেঙে যাওয়ার মধ্যে ১৯৯০ সালের, যখন প্রিডনেস্ট্রোভীয় মলদোভীয় সোভিয়েত সমাজতান্ত্রিক প্রজাতন্ত্র প্রতিষ্ঠিত হয়েছিল এই আশায় যে এটি সোভিয়েত ইউনিয়নের মধ্যেই থাকবে যদি মলদোভা রোমানিয়া বা স্বাধীনতার সাথে একীভূত হওয়ার চেষ্টা করে, পরেরটি ঘটেছিল ১৯৯১ সালের আগস্টে। এর কিছুদিন পরে, ১৯৯২ সালের মার্চ মাসে দুই পক্ষের মধ্যে একটি সামরিক সংঘাত শুরু হয় এবং একই বছরের জুলাইয়ে যুদ্ধবিরতির মাধ্যমে তা শেষ হয়।  টীকা  তথ্যসূত্র  বহিঃসংযোগ   Profile of Trans-Dniester, বিবিসি নিউজ.  The black hole that ate Moldova, দি ইকোনমিস্ট।  Transdniester Conflict Was Long In The Making, রেডিও ফ্রি ইউরোপ।  বিষয়শ্রেণী:ট্রান্সনিস্ট্রিয়া বিষয়শ্রেণী:সাবেক সোভিয়েত প্রজাতন্ত্র বিষয়শ্রেণী:অ-স্বীকৃত বা মূলত অচেনা রাষ্ট্র বিষয়শ্রেণী:রুশ ভাষী দেশ ও অঞ্চল বিষয়শ্রেণী:স্থলবেষ্টিত দেশ বিষয়শ্রেণী:১৯৯০-এ প্রতিষ্ঠিত রাষ্ট্র ও অঞ্চল বিষয়শ্রেণী:সীমিত স্বীকৃতির রাষ্ট্র
শেখ কামাল স্টেডিয়াম (রাজশাহী বিশ্ববিদ্যালয় স্টেডিয়াম নামেও পরিচিত) বাংলাদেশের রাজশাহীর জেলার রাজশাহী বিশ্ববিদ্যালয়ে অবস্থিত একটি বহুমুখী স্টেডিয়াম। বিশ্ববিদ্যালয়ের প্রথম এবং দ্বিতীয় বিজ্ঞান ভবনের পূর্বে এর অবস্থান। বাংলাদেশের বিশ্ববিদ্যালয়গুলোর মধ্যে এটা একমাত্র পুর্ণাঙ্গ স্টেডিয়াম। রাজশাহী বিশ্ববিদ্যালয়ের বিভিন্ন আন্তঃবিভাগীয় খেলা বিশেষ করে ফুটবল, ক্রিকেট, ভলিবল, হ্যান্ডবল ও অ্যাথলেটিকস এই স্টেডিয়ামে অনুষ্ঠিত হয়। এই ভেন্যুতে বাংলাদেশের আন্তঃ বিশ্ববিদ্যালয় খেলাও হয়ে থাকে। এই স্টেডিয়ামে ক্রীড়ানুষ্ঠান ছাড়াও শিক্ষা সমাপনী সমাবর্তন, সাংস্কৃতিক অনুষ্ঠান ও কনসার্ট আয়োজিত হয়।  বাংলাদেশের অন্যান্য স্টেডিয়ামের মত এই স্টেডিয়ামটি জাতীয় ক্রীড়া পরিষদের অধিভুক্ত নয়। এই স্টেডিয়ামের সার্বিক রক্ষণাবেক্ষণ রাজশাহী বিশ্ববিদ্যালয়ের শারীরিক শিক্ষা বিভাগের ব্যবস্থাপনায় হয়ে থাকে।   ইতিহাস  ১৯৫৭ সালে বিশ্ববিদ্যালয়ের শারীরিক শিক্ষা বিভাগ চালু করা হয়। সেই সময় স্টেডিয়ামের মাঠটি কপর্দকহীন ভূমি ছিল। নির্মাণের সময় হতে ভেন্যুটি রাজশাহী বিশ্ববিদ্যালয় স্টেডিয়াম নামে নির্মিত হয়েছিল। ১৭ নভেম্বর, ২০১৮ তে অনুষ্ঠিত রাজশাহী বিশ্ববিদ্যালয়ের ৪৮৫তম সিন্ডিকেট সভার সিদ্ধান্ত অনুযায়ী এই স্টেডিয়ামের নাম পরিবর্তন করে শেখ কামালের নামে নামকরণ করা হয়।   কাঠামো ও বৈশিষ্ট্য  রাজশাহী বিশ্ববিদ্যালয় স্টেডিয়াম গোলাকৃতির। মূল স্টেডিয়ামের বড় আকারের কোন প্যাভিলিয়ন নেই। মাঠ বৃত্তাকার এবং প্রাকৃতিক ঘাসে আবৃত। স্টেডিয়ামের ভিতরে একটি ক্রিকেট মাঠ, চারটি ক্রিকেট অনুশীলন পিচ, একটি ফুটবল পিচ, দুইটি ভলিবল ও দুইটি হ্যান্ডবল কোর্ট এবং ৪০০ মিটার দৌড়ের ট্র্যাক রয়েছে। এখানে আরও রয়েছে শারীরিক শিক্ষা বিভাগ, স্টুয়ার্ড শাখা, রোভার স্কাউট অফিস ও ডাকঘর। স্টেডিয়ামের পূর্ব দিকে ছেলে ও মেয়েদের জন্য পৃথক দুইটি জিমনেশিয়াম, জাতীয় পর্যায়ের সাঁতারপুল, ২টি আন্তর্জাতিক মানের টেনিস কমপ্লেক্স ও বাস্কেটবল কোর্ট রয়েছে।   উল্লেখযোগ্য আয়োজন    কনসার্ট  আন্তবিভাগীয় ও আন্তঃবিশ্ববিদ্যালয় ক্রীড়া প্রতিযোগিতা, সমাবর্তন ও সাংস্কৃতিক অনুষ্ঠান ছাড়াও এই স্টেডিয়ামটি কনসার্ট আয়োজনের অন্যতম ভেন্যু। সাম্প্রতিক সময়ে এই ভেন্যুতে অনুষ্ঠিত কয়েকটি উল্লেখযোগ্য কনসার্ট নিম্নরুপঃ তারিখকনসার্টের নামপৃষ্টপোষকআয়োজকমন্তব্যতথ্যসূত্র১৬ মে, ২০১৪কনসার্ট ফর লাইফপ্রাণ-আপউদ্ভিদ বিজ্ঞান অ্যালামনাই অ্যাসোসিয়েশন এবং  জীবন, প্রকৃতি ও পরিবেশ গবেষণা ক্লাববিশ্ববিদ্যালয়ের উদ্ভিদবিদ্যা বিভাগের শিক্ষক প্রফেসর ড. আনিসুজ্জামানের ক্যান্সার চিকিৎসার  জন্য তহবিল সংগ্রহ করা উপলক্ষে এই কনসার্ট হয়। এন্ড্রু কিশোর, এসআই টুটুল, মিলা,  কর্নিয়া, মাসুম ও  ‘আরশি’ ও ‘সোলস্ ব্যন্ড’ দল অংশগ্রহণ করবেন। ১৪ ফেব্রুয়ারি,২০১৯রিইউনিয়ন কনসার্টপ্রাণ ফ্রুটোমার্কেটিং অ্যালামনাই অ্যাসোসিয়েশনজনপ্রিয় দুই ব্যান্ড দল মাইলস ও আর্ক-এই কনসার্টের মূল আকর্ষণ ছিল।   ধারণ ক্ষমতা  বর্তমানে এই স্টেডিয়ামের গ্যালারির ধারণ ক্ষমতা ৩০,০০০। তবে স্টেডিয়ামের মাঠে কনসার্ট বা সাংস্কৃতিক অনুষ্ঠান আয়োজন করা হলে গ্যালারির ধারণ ক্ষমতার অতিরিক্ত লোক সমাগম হয়।   চিত্রশালা    আরও দেখুন    বাংলাদেশের ক্রীড়া স্থাপনাসমূহ বাংলাদেশের ক্রিকেট মাঠের তালিকা   তথ্যসূত্র   বিষয়শ্রেণী:বাংলাদেশের ক্রিকেট মাঠ বিষয়শ্রেণী:বাংলাদেশের স্টেডিয়াম বিষয়শ্রেণী:রাজশাহীর ভবন ও স্থাপনা বিষয়শ্রেণী:রাজশাহী বিশ্ববিদ্যালয় বিষয়শ্রেণী:১৯৫৭-এ প্রতিষ্ঠিত বিষয়শ্রেণী:বিশ্ববিদ্যালয়ের স্টেডিয়াম বিষয়শ্রেণী:রাজশাহীর ক্রীড়া অনুষ্ঠানস্থল
ময়মনসিংহ সিটি কর্পোরেশনের মেয়র বা ময়মনসিংহের মেয়র বা মসিক মেয়র হলেন বাংলাদেশের ময়মনসিংহ শহরের সিটি কর্পোরেশনের দায়িত্বপ্রাপ্ত মেয়র। ময়মনসিংহ মহানগর পরিচালনার জন্য প্রতিষ্ঠিত সিটি কর্পোরেশন এখানকার নগরপ্রশাসন ও স্বায়ত্তশাসিত স্থানীয় সরকার সংস্থা। মেয়র সিটি কর্পোরেশনের কার্যনির্বাহী প্রধান হিসাবে দায়িত্ব পালন করেন এবং তিনি প্রতি পাঁচ বছর পরপর নাগরিকদের সরাসরি ভোটে নির্বাচিত হন। মেয়রের অনুপস্থিতিতে সিটি কর্পোরেশন এর কার্যপরিচালনার জন্য একজন প্রশাসক থাকেন।  ২০১৮ সালের ১৪ অক্টোবর ময়মনসিংহ পৌরসভাকে সিটি কর্পোরেশনের উন্নীত করা হয়। ২০১৯ সালের ৫ মে প্রথম নির্বাচন অনুষ্ঠিত হয়, যাতে বিনা প্রতিদ্বন্দ্বিতায় ইকরামুল হক টিটু মেয়র নির্বাচিত হন।   মেয়রদের তালিকা  ক্রমিকআলোকচিত্রনামপদবীযোগদানঅব্যাহতিদলতথ্যসূত্র১  100pxইকরামুল হক টিটুপ্রশাসক১৬ অক্টোবর ২০১৮২৭ মে ২০১৯বাংলাদেশ আওয়ামী লীগ২  100pxইকরামুল হক টিটুমেয়র২৭ মে ২০১৯১৯ আগস্ট ২০২৪বাংলাদেশ আওয়ামী লীগ  তথ্যসূত্র  বিষয়শ্রেণী:ময়মনসিংহ সিটি কর্পোরেশনের মেয়র বিষয়শ্রেণী:বাংলাদেশের মেয়র
থাম্ব|উ মাস্কটে “ফুলেকো” উ মাস্কটে “ফুলেকো” (, ) হচ্ছে ব্রাজিলে অনুষ্ঠেয়  ২০১৪ ফিফা বিশ্বকাপের আনুষ্ঠানিক মাস্কট। এটি একটি স্থানীয় বিপন্ন প্রজাতির আরমাডিলো গোত্রের অন্তর্গত প্রাণী।  ২০১২ সালের ২৫ নভেম্বর ব্রাজিলের প্রচার সংস্থা টিভি গ্লোবো-এর একটি সাপ্তাহিক অনুষ্ঠানে কার্যক্রম শুরু করে। এটি Futebol (ফুটবল) ও Ecologia (পরিবেশ) শব্দ দুটির পিন্ডারিশব্দ। ১৭ লাখের উপরে ফুটবল দর্শকের ভোটে এটি আমিজুবি ও যুযেকাকে হাড়িয়ে এর ফুলেকো রাখা হয়।  ফুলেকো বিশ্বব্যাপী তার প্রচার শুরু করেছে, এটি আন্তর্জাতিক পর্যটন মেলা ও সকল মহাদেশে বিভিন্ন ক্রীড়ামূলক, সাংস্কৃতিকমূলক ও বিনোদনমূলক কর্মকাণ্ডে অংশ নেয়ার মাধ্যমে ব্রাজিলের প্রতিনিধিত্ব করেছে। এটি ইতোমধ্যেই কোকাকোলা আয়োজিত ফিফা বিশ্বকাপ ট্রফির সফরে অংশ নিয়েছে। বিশ্বকাপ আয়োজন করা ব্রাজিলের সকল শহরেও এটি তার কার্যক্রম চালিয়েছে।   আরও দেখুন   ফিফা বিশ্বকাপ মাস্কট   তথ্যসূত্র    বহিঃসংযোগ   FIFA's official webpage on Fuleco   বিষয়শ্রেণী:২০১৪ ফিফা বিশ্বকাপ বিষয়শ্রেণী:ফিফা বিশ্বকাপ মাস্কট
thumb|right|100px|link= বরাকের বাংলা ভাষা আন্দোলন এডিটাথন পদক মাননীয়া/মাননীয়   বরাকের বাংলা ভাষা আন্দোলন উপলক্ষে বাংলা উইকিপিডিয়াতে আয়োজিত বরাকের বাংলা ভাষা আন্দোলন এডিটাথন ২০১৯-এ বরাকের বাংলা ভাষা আন্দোলন এবং বরাক উপত্যকা সম্পর্কিত বিভিন্ন বিষয়ক নিবন্ধ সম্প্রসারণ এবং নিবন্ধ সৃষ্টি করার জন্য আপনাকে ধন্যবাদ। আশাকরি, বাংলা উইকিপিডিয়ায় আপনার যাত্রা অব্যাহত থাকবে। - খাঁ শুভেন্দু (আলাপ) ০৬:৩০, ১ জুন ২০১৯ (ইউটিসি)
মোশারফ হোসেন একজন সাবেক বাংলাদেশী মুষ্টিযোদ্ধা।তিনি সর্বপ্রথম বাংলাদেশী হিসেবে এশিয়ান গেমসে কোনো পদক লাভ করেন।১৯৮৬ এশিয়ান গেমসে তিনি ব্রোঞ্জপদক লাভ করেন। তিনি ১৯৮৫ দক্ষিণ এশীয় গেম্‌সে স্বর্ণপদক লাভ করেন। ১৯৯৯ সালে মোশারফ হোসেনকে জাতীয় ক্রীড়া পুরস্কার দেওয়া হয়।  প্রাথমিক জীবন মোশারফ হোসেন রাজশাহী জেলায় জন্মগ্রহণ করেন।http://www.kalerkantho.com/print-edition/kaler-khela/2014/11/14/150695 খেলোয়াড়ি জীবন মোহাম্মদ আলীর দ্যা রাম্বল ইন দ্যা জাঙ্গল দেখে তিনি এই খেলায় অনুপ্রাণিত হন।১৯৮৯ দক্ষিণ এশীয় গেম্‌স উদ্বোধন করতে আসলে তার মোহাম্মদ আলীকে দেখার সৌভাগ্য হয়।১৯৭৬ সালে তিনি বাংলাদেশ সেনাবাহিনী তে ওয়ারেন্ট অফিসার হিসেবে যোগদান করেন এবং ২০০৫ সালে অবসর নেন।  তিনি ১৯৮৫ দক্ষিণ এশীয় গেম্‌সে স্বর্ণপদক লাভ করেন এবং প্রথম বাংলাদেশী হিসেবে ১৯৮৬ এশিয়ান গেমসে ব্রোঞ্জপদক লাভ করেন।এই সাফল্যে অভিনন্দন জানাতে তৎকালীন রাষ্ট্রপতি হুসেইন মুহাম্মদ এরশাদ স্বয়ং বিমানবন্দরে উপস্থিত হন। ১৯৮১ থেকে ১৯৯০ এই টানা  ১০ বছর জাতীয় লাইট হেভিওয়েট চ্যাম্পিয়ন ছিলেন।  বর্তমানে তিনি রাজশাহীর একটি বক্সিং ক্লাবে প্রশিক্ষণ করান।  ব্যক্তিগত জীবন মোশারফের দুই কন্যা ও এক ছেলে সন্তান আছে।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:এশিয়ান গেমসে বাংলাদেশের প্রতিযোগী বিষয়শ্রেণী:ক্রীড়ায় স্বাধীনতা পুরস্কার বিজয়ী বিষয়শ্রেণী:দক্ষিণ এশীয় গেমসে স্বর্ণপদক বিজয়ী বাংলাদেশী বিষয়শ্রেণী:বাংলাদেশী পুরুষ মুষ্টিযোদ্ধা বিষয়শ্রেণী:এশিয়ান গেমসে ব্রোঞ্জপদক বিজয়ী বাংলাদেশী বিষয়শ্রেণী:স্বাধীনতা পুরস্কার বিজয়ী বিষয়শ্রেণী:১৯৮৬ এশিয়ান গেমসের পদক বিজয়ী বিষয়শ্রেণী:রাজশাহী জেলার ব্যক্তি
টংগী পৌরসভা বাংলাদেশের ঢাকা বিভাগের গাজীপুর জেলার অন্তর্গত একটি পৌরসভা। যা গাজীপুর সিটি কর্পোরেশন গঠিত হলে বিলুপ্ত হয়ে যায়।    অবস্থান ও সীমানা  টঙ্গী পৌরসভার  আয়তন ছিল ৩২ দশমিক ৩৬ কিলোমিটার।   ইতিহাস  টঙ্গী পৌরসভা ১৯৭৪ সালে গঠন করা হয়। ১৬ জানুয়ারি ২০১৩ সালে টঙ্গি ও গাজীপুর পৌর এলাকা নিয়ে গাজীপুর সিটি কর্পোরেশন গঠনের সিদ্ধান্ত হলে পৌরসভাটি বিলুপ্ত ঘোষণা করা হয়।   প্রশাসনিক এলাকা  টংগী পৌরসভা ১২টি ওয়ার্ডে বিভক্ত ছিল।   আয়তন ও জনসংখ্যা    শিক্ষা  শিক্ষার হার :  শিক্ষা প্রতিষ্ঠানঃ টঙ্গীর  উল্লেখ যোগ্য শিক্ষাপ্রতিষ্ঠান গুলোর মধ্যে অন্যতম হলো   টঙ্গী বাজারের কুল ঘেঁষে তুরাগ নদীর তীরে ঘরে উঠা সিরাজ উদ্দিন সরকার বিদ্যানিকেতন,  বিশ্ব ইজতেমার ২নং গেইট সংলগ্ন আসরাফ টেক্সটাইল স্কুল অ্যান্ড কলেজ,  কলেজ গেইটে অবস্থিত টঙ্গী সরকারি কলেজ গুলো অন্যতম।    দর্শনীয় স্থানঃ  টঙ্গীতে মূলত দর্শনীয় স্থান বলতে তেমন কিছু নেই।তবে ইতিহাসের দিক দিয়ে টঙ্গী খুবই গুরুত্বপূর্ণ এই টঙ্গী সোনাভানের দেশ।সোনাভানের সৃতি কালের বিবর্তনে হারিয়ে গেছে।৫৭ নং ওয়ার্ডে হাজীর মাজার এলাকায় কিছু চিহ্ন থাকতে পারে।   টঙ্গী পাগাড় রোড মুন্ডার কাছে তুরাগ নদের কোল ঘেষে পানি উন্নয়ন বোর্ডের একটি পার্ক আছে।   টিকিট কেটে প্রবেশ করতে হয়।বিকেলে অনেক দর্শনার্থী থাকে পার্কে।এছাড়া নদীর পাড়ে খুবই মনোরম পরিবেশ।    জনপ্রতিনিধি  সর্বশেষ মেয়র- এডভোকেট আজমত উল্লাহ খান  +প্রাক্তন মেয়রগণের তালিকাক্রমিকনামমেয়াদ০১০২০৩০৪০৫০৬০৭এ   আরও দেখুন    ঢাকা বিভাগ  গাজীপুর জেলা   তথ্যসূত্র   বিষয়শ্রেণী:গাজীপুর জেলার পৌরসভা বিষয়শ্রেণী:বাংলাদেশের বিলুপ্ত পৌরসভা বিষয়শ্রেণী:১৯৭৪-এ প্রতিষ্ঠিত বিষয়শ্রেণী:১৯৭৪-এ বাংলাদেশে প্রতিষ্ঠিত
জেফেরসন রুয়ান পেরেইরা দোস সান্তোস (, ; জন্ম: ৩০ ডিসেম্বর ১৯৯৯; জেফিনিয়ো নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ব্রাজিলের পেশাদার ফুটবল লিগের শীর্ষ স্তর কাম্পেওনাতো ব্রাজিলেইরো সেরিয়ে আ-এর ক্লাব বোতাফোগোর হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় হিসেবে খেলেন।  প্রারম্ভিক জীবন জেফেরসন রুয়ান পেরেইরা দোস সান্তোস ১৯৯৯ সালের ৩০শে ডিসেম্বর তারিখে ব্রাজিলের ভোলতা রেদোন্দায় জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ               বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল ফরোয়ার্ড বিষয়শ্রেণী:বোতাফোগো রেগাতাস ফুটবলের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:ওলাঁপিক লিয়োনের খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:ফুটবল উইঙ্গার বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:ফ্রান্সে ব্রাজিলীয় প্রবাসী ক্রীড়াবিদ বিষয়শ্রেণী:ব্রাজিলীয় প্রবাসী পুরুষ ফুটবলার